NaiveNeuron/SloPal huggingface dataset:
Maďarič, Marek, minister kultúry SR (2014-01-30):
Ďakujem pekne za slovo, pani podpredsedníčka. (Hlas z pléna.) Rozprava ešte trvá, pán poslanec, boli ste chvíľku vonku, asi ste to nezbadali. Vážené dámy poslankyne, páni poslanci, bol som už svedkom viacerých mimoriadnych schôdzí bez ohľadu na to, či sme boli v opozícii my alebo bol v opozícii niekto iný. Vzhľadom na to, že po tejto schôdzi ide môj bod, tak som musel... No jednoducho som túto celú schôdzu v podstate pozeral, počúval a s toľkou mierou nenávisti a arogancie zo strany opozície som sa ešte v tomto parlamente nestretol. To vám musím teda povedať. A to je jeden z dôvodov, prečo teraz vystupujem. Túto schôdzu zvolala opozícia, to znamená, že táto schôdza nemohla byť marketingovým zámerom strany SMER. Bola od počiatku marketingovým zámerom opozície. Ale celkom im to nevyšlo. Aj im samotným sa vymkla z rúk. Myslím, že keď s odstupom času sa nad tým zamyslia, tak si uvedomia, ako to prehnali, akou mierou nenávisti a urážok sa obrátili na vás aj na iných tu neprítomných predstaviteľov strany SMER, na voličov strany SMER a na veľmi širokú slovenskú verejnosť. Myslím si, že veľkej časti opozície je ombudsmanka Dubovcová hlboko ľahostajná, česť výnimkám. To, čo je im však sväté, je každá príležitosť, kedy si môžu kopnúť do strany SMER. (Potlesk.) A čím je to silnejšie, čím je to hlasnejšie, tým si viac myslia, že im viac narastú svaly, nebodaj preferencie alebo niektorým aj nádej v ich kandidatúre do rôznych orgánov alebo inštitúcií, na ktoré sa chystajú. Na toto všetko im je dokonca dnes dobrý aj Kotleba a extrémizmus. A ja si myslím, že extrémisti už dnes sedia v parlamente, tak ako som túto schôdzu počúval. Títo extrémisti sú najmä viacerí z poslancov OĽaNO a sú viacerí z poslancov SaS a niektorí nezaradení. Ich extrémizmus, to je extrémna arogancia, to sú extrémne, doslova niekedy osobné urážky, ktoré si tu vypočuli mnohí poslanci strany SMER. Niekedy už len naozaj z hľadiska veku si to mohli niektorí poslanci opozície odpustiť. A naozaj je to extrémna nenávisť, ktorú rozsievate medzi obyvateľstvom Slovenska a ktorá sa vám vráti, pretože vôbec ste sa nestarali o ombudsmanku, starali ste sa len o sebe počas tejto schôdze, o to, aby ste sa ukázali v priamom prenose alebo v zázname televízie. To je podstata tejto schôdze, to je váš marketingový zámer. (Potlesk.) A je mi ľúto, že bývalý minister kultúry a podpredseda vlády je na čele tejto vlčej svorky opozície. Ďakujem. (Potlesk.)
Viskupič, Jozef, poslanec NR SR (2014-11-09):
Čo dodať k vystúpeniu? Tiež si myslím ako kolega Chren, že patrí za zásadné. Dostali sme slovo po zvolaní ako opozícia po šiestich hodinách, po vystúpeniach premiéra a ministrov a za opozíciu v tej dvanástej hodine, čo trvá schôdza, prišiel ten zásadný v tvojej osobe prepojený moment. Titulom biela vrana teraz si pomenoval na tomto trojvrší odbornosť, ľudskosť. A hlavne pre mňa by mohlo byť pokračovanie toho trojvršia, kde si trošička mierne nebol odvážny teraz, keď si tu menoval profesora Hubu alebo Martina Fecka v ministerských funkciách. Čiže, áno, aj ten dvojkríž síce symbolizuje iné, ale môže to byť tá odvaha. To sa v tvojej osobe prepája. A tým pádom hovoriť z vlastnej skúsenosti máš obrovskú výhodu pred všetkými nami, či sú to ľudia z exekutívy alebo z parlamentu, pretože si to zažil na vlastnej koži. Ten príbeh som s tebou preberal aj osobne niekoľkokrát, keď si zbalil svojich päť švestiek a poslal si list. No a tam sa to celé začína. Viem, že si mal strach a podobne. No a ten boj s korupciou tuto presne začať musí. A možnože tie jemné krôčiky, ktoré si spomínal, sa dovalia a nabalia na seba, ako sa hovorí, snehovú guľu alebo spustia domino efekt, alebo sa to zrúti ako domček z karát a dožijeme sa toho, že naozaj budú deti a budúce generácie hrdé na to, že žijú v právnom štáte a v štáte, pre ktorý sa oplatí... (Prerušenie vystúpenia časomerom.)
Paška, Pavol, predseda NR SR (2012-06-20):
Hlasujeme. (Hlasovanie.) 144 prítomných, 97 za, 24 proti, 23 sa zdržalo. Konštatujem, že sme schválili návrh novely zákona č. 609 o spotrebnej dani z elektriny, uhlia a zemného plynu. Ďakujem, pán spravodajca. Odhlasovali sme prerokované body a budeme, dámy a páni, pokračovať v rokovaní o bode v prerušenej rozprave o návrhu na odvolanie riaditeľky rozhlasu a televízie. Poprosím navrhovateľa a spravodajcu, aby zaujali svoje miesto. Budeme pokračovať faktickými poznámkami na vystúpenie predrečníka. Po faktických poznámkach požiadal o vystúpenie pán minister kultúry Marek Maďarič. (Pauza. Ruch v sále.)
Bugár, Béla, podpredseda NR SR (2019-09-11):
Nech sa páči, prezentujme sa a hlasujme o zákone ako celku. (Hlasovanie.) Prítomných 143 poslancov, za 127, zdržalo sa 16 poslancov. Konštatujem, že návrh zákona bol schválený. Pán poslanec Kondrót, prosím, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody, tlač 1590. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov , tlač 1590.)
Pčolinský, Peter, podpredseda NR SR (2023-02-08):
Ďakujem. Pán spravodajca, chcete zaujať stanovisko? Nie. Prerušujem rokovanie o tomto bode programu. (Reakcia spravodajcu.) Nakoľko ide o prvé čítanie, tak pri najbližšom hlasovaní. Teraz nasleduje prvé čítanie o návrhu poslancov Petra Kremského, Milana Kuriaka, Miloša Svrčeka, Richarda Nemca a Lucie Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1380, návrh na jeho pridelenie na prerokovanie výborom je v rozhodnutí č. 1449. Dávam slovo poslancovi Petrovi Kremskému, aby návrh zákona uviedol. Pán spravodajca, môžte ísť. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Miloša Svrčeka, Richarda Nemca a Lucie Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1380.)
Hlina, Alojz, poslanec NR SR (2012-07-25):
Pani podpredsedníčka, ďakujem veľmi pekne za slovo. Ja sa prihlásim do rozpravy. V zásade niekto povie nesúvisiace s témou, ale ono to súvisí so zdravím, zdravým prostredím aj s takou psychohygienou na pracovisku, čo je, myslím si, čo aj vplýva častokrát na samotné zdravie človeka. Mňa naozaj zaujíma, keďže je nás tu tak málo, či sme uznášaniaschopní. A keď tu máme starých matadorov ako pán Šebej, ma tu dosť ofenzívne opravil, že čo je, alebo čo nie je, tak nech mi to vysvetlí. Ja keď čítam, a čítať ešte viem, že keď nás nie je dosť a do pätnástich minút sa to nezmení a keď budeme o niečom hlasovať, a ja som dal hlasovať o procedurálnom návrhu, keď sa to nezmení, tak predsedajúci preruší schôdzu a určí termín ďalšieho rokovania. Takže, vážení, tí, ktorí ste tu už dlho a tomu rozumiete, keď ja tomu nerozumiem, prosím vás, vysvetlite mi to, ale naozaj mne z toho jednoznačne vyplýva, že keď dám hlasovať v zásade o veci, ktorá, niekto povie, že s tým nesúvisí, ale je to stále len hlasovanie o tom mojom procedurálnom návrhu, a keď zistíme, čo zistíme, a už vieme, len vizuálne sa pozrieme a vieme, že nás nie je dosť, tak ja neviem, však toto je tlač, toto je rokovací poriadok, tak bol by som naozaj rád, keby sme sa ho držali. A keď pán Šebej vie niečo iné, čo ja neviem, tak prípadne, nech ma doplní. Alebo on možno... (Prerušenie vystúpenia predsedajúcou.)
Blanár, Juraj, poslanec NR SR (2011-05-27):
Pán kolega Somogyi, bol som vo vašom vystúpení aj oslovený alebo spomenutý, nuž hovorili ste, že vy pochybujete, že bude volebné právo. Ja veľmi nepochybujem, pretože ak sa vyjadrí Pál Schmitt, prezident Maďarskej republiky, ktorý bol trojpätinovou väčšinou v parlamente FIDESZ-om zvolený, jasne do Radia Kossuth, že „ďalším krokom bude prijatie dvojtretinového zákona o udelení volebného práva“, pre mňa je to jasné. Ak sa vyjadrí podpredseda parlamentu Maďarskej republiky László Köver, že teraz už je len potrebné, aby predstaviteľmi maďarských spoločenstiev v Karpatskej kotline, čiže patríme tam aj my, sa stanovili pravidlá, ako to má byť, ja o tom nepochybujem. A my sme o tom ani nepochybovali, keď sme zvolávali mimoriadnu schôdzu Národnej rady, kde sme ešte pred prijatím ústavy chceli vyjadriť jasný názor, aby sme preventívne dali stanovisko poslancom, že s tým nesúhlasíme, vy ste to vtedy odmietli. Toto je podľa mňa jasný postoj. Dnes chcete prijať niečo, čo v podstate je úplne jalové a nič nehovoriace. A podľa toho vášho vystúpenia som porozumel, že ste skôr obhajcom ústavy, čo podľa môjho názoru vám neprináleží, lebo vy ste občanom Slovenskej republiky. Vy ste mali skôr sa vyjadriť k tomu, že či v tom vyjadrení, ktoré chcete podporiť, súhlasíte, že tam stačí formulácia „Národná rada Slovenskej republiky berie na vedomie Ústavu Maďarskej republiky“. To ste mali podľa môjho názoru povedať a nie hovoriť o tom, že ústava má iné veci. Ja prajem takisto Maďarom, aby sa im zlepšila ekonomická situácia. A ešte raz zdôrazňujem, toto vyhlásenie, ktoré predkladá koalícia z výboru zahraničného, je zlé.
Hlina, Alojz, poslanec NR SR (2015-12-02):
Vážená pani predsedajúca, vážené kolegyne, kolegovia, dovoľte, aby som predstavil náš návrh, ktorý predkladáme spolu s pánom Mariánom Radošovským a v zásade upravuje mierne nedostatky návrhu, ktorý tu bol schválený nedávno a ktorý sa stal medzitým aj pilotným prvkom, myslím, že druhého balíčka, kto by si pamätal všetky tie balíčky, a to je znížená DPH na základné potraviny pri procese a tom relatívne hektickom a tajomnom procese, kde my sme sa na poslednú chvíľu dozvedeli, že čo vlastne medzi základné potraviny bude zaradené, sa stala chyba. No pri robote sa stane, nepreceňujem to, my s kolegom navrhujeme tieto chyby odstrániť. Povestný jeseter sa dostal medzi potraviny, na ktoré je znížená DPH, čo, si myslíme, že nie celkom zodpovedá reáliám slovenským. To je len tak  highlight z toho celého, čiže upravíme aj tieto skutočnosti, upravujeme aj skutočnosť, že do výberu poslancov SMER-u sa nedostalo mrazené mäso. Nieže by sme boli s kolegom priaznivci mrazeného mäsa, ale vzhľadom na technológiu alebo aj systém spracovania paradoxne tým, že by toto mäso bolo vylúčené z toho, tak dôjde ani nielen k špekuláciám nejakým fiškálnym, ale môže dôjsť – a na to sme aj upozorňovali – aj k parametrom, ktoré by v konečnom dôsledku mohli ohroziť aj zdravie našich občanov. Čiže aj túto skutočnosť upravujeme. Zjednodušene sa dá povedať, že je to korekcia návrhu, ktorý predložili vládni poslanci, SMER, však kľudne nech ho ďalej predstavujú ako vec, ktorou zachránili tento svet, a to nevadí. My sme si len dovolili s kolegom malé drobné úpravy, ktoré len tento návrh, ktorý bol potrebný a dôležitý, urobia, urobia naozaj dobrým, lebo teraz len je a ešte stále mu veľa chýba k tomu, aby bol dobrým a zodpovedným. Takže nebudem zaťažovať výpočtom tých, tých jednotlivých potravín a tých nuáns, systémovo ide o to, že upraviť to tak, aby, aby to bolo lepšie, ako je to aktuálne. Ďakujem.
Dostál, Ondrej, poslanec NR SR (2017-03-29):
Ďakujem. Chcel by som v mene predkladateľov návrhu zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby, parlamentná tlač 477, bod programu č. 63, požiadať o súhlas s presunom tohto návrhu na ďalšiu schôdzu Národnej rady.
Viskupič, Jozef, poslanec NR SR (2015-07-01):
Podľa mňa je dôležité povedať jedno, že celý život sa učíme. A ja som si teraz uvedomil, ty si sa tak zle zadefinoval, že si čiastočne konštruktívny, pretože ty si bol viac ako konštruktívny, lebo k návrhu zákona si povedal zhruba to, že je to zákon, proti ktorému nemôže nikto byť. Myslím, že tam bol aj ten primer, že bol by to iba veľmi nezodpovedný človek, lebo keby sa Dzurinda objavil s Jožom Rážom na pódiu, tak Dzurinda by mohol povedať, že ten, kto je proti tomu, tak je blbec. A z toho, čo som si teda ja zapamätal, ja mám pocit, že skôr si nie proti zákonu, ale proti ministrovi, proti ministrovi kvôli tým garážam a jeho neodvahe. To, čo tam bolo naznačené ako čiastočná konštruktivita, bolo, aby ten nábeh pri zavádzaní kvót nebol taký strmý a nezačínal 25 %. A ja s ním viac-menej súhlasím, keďže asi pred dvomi rokmi som priniesol taký model, aby sme s tým začali od 10, po roku 20 a ďalší rok 30, aby sa svet komerčných rádií a možno aj tá spoločenská mienka vedela s týmto vysporiadať lepšie. A prípadne by sme tak vedeli po tom roku, dvoch rokoch fungovania takéhoto nábehu zhodnotiť, či to je dobré alebo nie je dobré. A tak hlavne v tom roku 2013 by sme to mali v rukách alebo stále by to mala v rukách tá istá vláda. Preto s tebou absolútne súhlasím, teraz mám taký dojem, že z tohto zákona sa naozaj stáva iba a len predvolebná téma.
Ledecký, Vladimír, poslanec NR SR (2022-12-02):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý bol uvedený pod tlačou 1319. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1377 zo 14. novembra 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 27. januára 2023 a na gestorskom výbore do 30. januára 2023. Prosím, pán predsedajúci, otvorte všeobecnú rozpravu.
Matovič, Igor, poslanec NR SR (2012-02-29):
Vážený pán predseda Národnej rady, vážené kolegyne a kolegovia, chcel by som požiadať o symbolickú minúta ticha vzhľadom na to, že sa dnes vo veku nedožitých 23 rokov s nami naveky rozlúči vami tak úprimne milovaná a ľuďmi tak úprimne nenávidená priestupková imunita.
Jarjabek, Dušan, poslanec NR SR (2022-05-03):
Ďakujem pekne, pán predsedajúci. No vzhľadom na to, čo si tuná povedal, pán kolega, tak ja som presvedčený, že niektorí poslanci koalície musia ísť v budúcom volebnom období do celoživotnej karantény, lebo občas toľko sprostostí a toľko zla, čo sa tuná napáchalo aj v prípade SMER-u, to jednoducho nemôže zostať bez odozvy. A dúfam, že to budúce volebné obdobie, ktoré bude, ako všetkým ukáže pravú tvár tejto koalície. No už len taká zločinecká skupina, o ktorej si hovoril, pán poslanec, tak prvý to, myslím, tuná začal rozprávať, tieto nezmysly Galko, ak sa nemýlim, ako istú obranu samého seba voči, voči tým rôznym podozreniam z trestnej činnosti, však tiež toho tuná navyvádzal dosť, ale to je teraz v nezabudnutí, no tak ja som sa dozvedel, že tiež ako člen SMER-u som členom zločineckej skupiny. Prepánajána, a s kým robím tú zločineckú skupinu? Ja neviem, s Podmanickým, s Kamenickým? S kým? Neviem. Nechápem. Hej? Alebo so štvornásobným primátorom sme zločinecká skupina? No vy ste sa už úplne zbláznili všetci?! Veď to je taká inflácia, taká inflácia argumentov, že to nemá obdoby. Treba o tom hovoriť a hovoriť a hovoriť a stále, treba ľuďom objasniť, kto je vlastne tou zločineckou skupinou v tomto volebnom období. Preto lebo zlodej kričí chyťte zlodeja, aj na základe tej prezumpcie viny, čo ste si vymysleli, aby sa ľudia museli, z niečoho ľudí osočíte a potom sa tí ľudia musia vyviňovať, že to neurobili. A vy len tíško sedíte a nemáte jednoducho argumenty preto, lebo je to všetko totálne na vode. Aj sa tu o tom dnes bavíme. Tak trošku počúvajte.
Simon, Zsolt, poslanec NR SR (2013-11-28):
Pán minister, veľmi pekne ďakujem. Neočakával som tak ako v prípade aj pána predsedu vlády, že sa z opozície vylosujú niektoré otázky. Ale nepochopili ste ani môj zámer k tej druhej otázke, na ktorú ste sa snažili odpovedať, tak snažím sa vám to sformulovať. Prosím vás pekne, povedzte mi alebo zadefinujte, aká bola efektivita reklamnej kampane, ktorú ste si objednali a ktorú ste si obstarali takým spôsobom, akým ste si ju obstarali, o koľko sa predávajú slovenské ryby zo slovenských rybníkov lepšie, ako tomu bolo predtým. Ďakujem.
Valocký, Jozef, poslanec NR SR (2022-05-03):
Áno, ďakujem pekne, pán podpredseda. Pán poslanec Richter, spomínal vo svojej reči a ja som si urobil nejaké poznámky. Významne si poukázal, že predvolebné sľuby koalície sa neplnia, myslím pre občanov. Sme v polke a za polovicou vládnuceho obdobia, tak čo môžu urobiť, keď sa im nedarí? No jednoducho politický proces. Aj s tebou to súhlasím, pán poslanec Richter, ty si hovoril o politickom procese. Áno, s Robertom Ficom je po, a s Robertom Kaliňákom je politický proces. Ďalej si hovoril, pán poslanec Richter, o tom, že my sme ukradli, smeráci, tri miliardy euro ročne. Prosím vás pekne, tak kde sú tie tri miliardy? Však ľuďom ste nedali nič. Choďte sa pozrieť na tie námestia. Choďte sa pozrieť do BILLY do TESCA, do obchoďákov. Za 50 euro už nekúpite nič, poloprázdny košík. Aby jedno maslo stálo, ja neviem, 3,50 euro? Uvedomujeme si, že je to 120 korún alebo 110 korún? Toto už nie je možné! A preto nemáte inú agendu, tak treba urobiť politický proces. Ďalej si spomenul, pán poslanec Richter, mať moc, ale aj zodpovednosť. A túto koalíciu táto zodpovednosť zomelie, pretože nemajú žiadnu zodpovednosť. Majú iba moc, aj to ešte nevedia vládnuť. Ďakujem pekne.
M. Číž, podpredseda NR SR: (2006-12-13):
(Hlasovanie.) Prítomných 140 poslancov, za 79 poslancov, proti 5 poslancov, zdržalo sa 56 poslancov. Tento návrh sme schválili. Vážené kolegyne, kolegovia, pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Chce niekto v zmysle § 85 zákona o rokovacom poriadku podať návrh? Ak nie, ďakujem. Vyhlasujem rozpravu za skončenú. Keďže v rámci tohto čítania neboli podané žiadne návrhy, pristúpime k návrhu hlasovania o návrhu zákona ako o celku. Prezentujeme sa a hlasujeme. (Hlasovanie.) Prítomných 140 poslancov, za 69 poslancov, proti 4 poslanci, zdržalo sa 66 poslancov, nehlasoval 1. Konštatujem, že tento návrh zákona sme neschválili. Ďakujem, pán spravodajca. Vážené kolegyne, kolegovia, budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 78). Prosím spoločného spravodajcu z výboru pre hospodársku politiku poslanca Pavla Prokopoviča, aby toto hlasovanie uvádzal. Nech sa páči, pán spravodajca.
Petro, František, poslanec NR SR (2015-04-24):
Ďakujem pekne, pán predseda. Pán poslanec Matovič, aj mne nedá, aby som nezareagoval, hlavne na tie fotografie, ktoré mali demonštrovať asi stav v našom zdravotníctve a, samozrejme, v spojení s tým, že za tento stav je zodpovedný pán minister Čislák, ktorý je vo funkcii od novembra minulého roku. Ja neviem, kedy ste boli naposledy v Košiciach, ja vzhľadom k tomu, že som mal chorú mamu, tak som často navštevoval v posledných týždňoch zdravotnícke zariadenia v Košiciach a chcel by som, keď budete mať cestu do Košíc, aby ste sa pozreli trošku aj na zariadenia na európskej úrovni vo VÚSCH alebo nové oddelenie úrazovej chirurgie v Košiciach, ktoré určite ako kontrast by poslúžili pri tejto vašej prezentácii, ktorá má vyvolať iba ten negatívny jav. Ďakujem pekne.
Mičovský, Ján, poslanec NR SR (2015-11-25):
Ďakujem za slovo. Vážený pán predseda Národnej rady, ja osobne nemám problém s etickým kódexom, myslím si, že to nie je zlá myšlienka, bol som jeho spolutvorcom kedysi v Lesoch Slovenskej republiky a myslím si, že nepadne nám koruna z hlavy, keď ho budeme mať aj tu. Ale s čím mám problém, to je ten štýl vášho vystúpenia, ktorý si myslím, že nebol celkom adekvátny vašej funkcii. Ja viem, že sa niekedy chováme zvláštne, ale myslím si, že vy ste prvý muž, ktorý by si mal práve túto zvláštnosť odpustiť a možno byť veľkorysý napríklad v tom zmysle, že aj keď pán poslanec Hlina volí niekedy spôsoby, ktoré možno nie sú celkom štandardné, ale možno ste si mohli všimnúť to, že jeho neštandardné spôsoby dokázali niekedy Národnú radu – čo je dosť výnimočné pri vašej väčšine – donútiť zmeniť niektoré veci, napríklad len pripomínam takú vec, ako donútil vládu Slovenskej republiky rešpektovať rokovací poriadok z hľadiska jej účasti pri interpeláciách. A spomínali ste aj štatistiku toho, koľkokrát porušil rokovací poriadok, a zároveň ste aj v tejto súvislosti spomenuli aj možnosť podať pozmeňujúci návrh, že by to bolo lepšie riešenie. Ja súhlasím, ale zase sa vás pýtam na takú štatistiku, čo si myslíte, koľko pozmeňujúcich návrhov opozičných poslancov za tri a pol roka bolo tu schválených? Tak viete, možnože práve od vás by som čakal rétoriku, ktorá by nebola taká, ako ste ju teraz predviedli. To je môj pocit. Ďakujem.
Kollár, Boris, predseda NR SR (2022-10-04):
Ďakujem. Prosím, zaujmite svoje miesto v rokovacej sále. Želám pánovi poslancovi veľa úspechov v práci v Národnej rade. Teraz vyhlasujem trojminútovú technickú prestávku, aby mohli zamestnanci kancelárie zapracovať meno nového poslanca do hlasovacieho systému a budeme potom pokračovať ďalej v programe hlasovaním. (Prestávka.)
Budaj, Ján, minister životného prostredia SR (2020-11-25):
Nie je, musíte dať hlasovať. (Reakcie z pléna.)
Laššáková, Jana, podpredsedníčka NR SR (2015-02-05):
Pán poslanec, je 19.00 hod., chcem sa opýtať...
Bužo, Lukáš, poslanec NR SR (2024-02-08):
Ďakujem za slovo, pán predsedujúci. Žiadam, aby sa moje pozmeňujúce návrhy, ktoré som písomne odovzdal, riadne prečítali a boli rozdané poslancom podľa § 29a ods. 6. Zároveň žiadam, aby sa o každom bode môjho pozme... o každom bode mojich pozmeňujúcich návrhov hlasovalo osobitne. Odôvodnenie: Nebolo mi umožnené vystúpiť v rozprave z dôvodu skracovania času, preto žiadam, aby, aby moje pozmeňujúce návrhy boli prečítané, rozdané a o každom bode, aby sa hlasovalo osobitne. Ďakujem.
Krúpa, Juraj, poslanec NR SR (2020-12-03):
Ďakujem veľmi pekne. Len v stručnosti, že so súhlasom 4 poslaneckých klubov OĽANO, SME RODINA, SaS, ZA ĽUDÍ dávame procedurálny návrh o tom, aby NR SR prerokovala návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 404/2001 Z. z. o pobyte cudzincov a o zmene a doplnení niektorých zákonov v znení neskorších predpisov (tlač 350) v utorok 8. 12. 2020 o 9.00 ráno.
P. Hrušovský, podpredseda NR SR: (2002-02-07):
J. Čarnogurský, minister spravodlivosti SR: Budem to tlmočiť ministrovi Kováčovi.
Hrnčiar, Andrej, podpredseda NR SR (2016-09-14):
Pán poslanec Goga.
Bugár, Béla, podpredseda NR SR (2018-12-03):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči.
I. Mikloš, podpredseda vlády a minister financií SR: (2004-02-03):
A preto mi dovoľte, aby som zhrnul, že by som odporúčal Národnej rade schváliť návrh zákona o spotrebnej dani z liehu v súlade so spoločnou správou, teda s tými pozmeňujúcimi návrhmi, ktoré odporúča schváliť spoločná správa gestorského výboru. Ďakujem pekne.
V. Veteška, podpredseda NR SR: (2004-09-22):
Uzatváram rozpravu. Pýtam sa pána navrhovateľa, či chce vystúpiť. Áno. Nech sa páči, pán minister.
Zmajkovičová, Renáta, podpredsedníčka NR SR (2014-07-03):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, uzatváram možnosť prihlásiť sa do rozpravy a vyhlasujem ju za skončenú. Podľa schváleného programu teraz nasleduje druhé čítanie o vládnom návrhu zákona, ktorým sa mení a dopĺňa zákon č. 530/1990 Zb. o dlhopisoch v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov. Vládny návrh zákona je pod tlačou 965, spoločná správa výborov má tlač 965a. Opäť poprosím pána podpredsedu vlády o odôvodnenie vládneho návrhu zákona. (Rokovanie o vládnom návrhu zákona, ktorým sa mení a dopĺňa zákon č. 530/1990 Zb. o dlhopisoch v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov , tlač 965.)
Janiš, Stanislav, poslanec NR SR (2011-03-29):
Ďakujem za slovo. Pán predsedajúci, vzhľadom k tomu, že zaznel dnes pozmeňujúci návrh, ako spravodajca nebudem žiadať o skrátenie lehoty, budeme teda hlasovať o tomto návrhu zákona v lehote podľa rokovacieho poriadku.
Grendel, Gábor, podpredseda NR SR (2021-10-01):
Pán poslanec Nemec.
Baránik, Alojz, poslanec NR SR (2016-10-25):
Ďakujem pekne. Ďakujem Igorovi Matovičovi za veľmi dobré zhrnutie problémov tohto zákona a prihováram sa tiež za to, aby tento zákon bol stiahnutý kvôli tomu, že aké sú jeho dôsledky na určitú nevyhnutnú kohéznosť tohto orgánu. My síce môžeme mať rôzne názory na rôzne veci, ale nejaké základné pravidlá koexistencie by tu mali existovať. A tento zákon ich popiera. Mal som tiež niekoľko drobných pripomienok napríklad k tomu, čo bolo uvedené, pokiaľ ide Ficov nájom, ako jeden z dôvodov existencie tohto zákona za účelom prekrytia káuz. Ficov nájom podľa všetkého nie je hodné považovať za hotovú vec, môže to kľudne byť len fiktívny nájom, pretože je veľmi pravdepodobné, podľa toho, ako sa všetci aktéri tejto kauzy chovajú, že Robert Fico je vlastne vlastníkom tohto bytu a nielen nájomcom v tom byte. Z vlastných skúseností viem, že existuje iks spôsobov, ako sa toto dá ošetriť aj bez toho, aby bol ako vlastník uvedený v katastri. No a pokiaľ ide o charakter tých, ktorí išli do volieb s tým, že majú charakter, je treba povedať, koho chlieb ješ, toho pieseň spievaj. Alebo kto chce s vlkmi žiť, musí s nimi vyť. A ešte v rýchlosti pripomeniem, že rozhodnutie Európskeho súdu pre ľudské práva je súčasťou nášho právneho poriadku.
M. Hort, podpredseda NR SR: (2008-07-01):
A teraz dávam priestor pánovi poslancovi Jozefovi Mikušovi, ktorého určil navrhnutý gestorský výbor pre financie, rozpočet a menu ako spravodajcu k tomuto návrhu zákona, aby uviedol v prvom čítaní úvodnú spravodajskú informáciu. Nech sa páči, pán poslanec.
Matovič, Igor, poslanec NR SR (2023-11-28):
Presne ako hovoríš, Ľubo. Oni sa nebáli čurillovcov a spol., oni sa nimi vyslovene chválili vtedy, keď bol Kaliňák ministrom vnútra, vtedy, keď bol Gašpar policajný prezident, vtedy práve sa hrdili prácou týchto ľudí, lebo rozkladali tie mimoriadne nebezpečné zločinecké skupiny rad radom. Mali tú odvahu jako jedni z mála a išli vrahom, zločincom po krku, rad radom ich zatvárali do basy, rad radom ich usvedčovali a riskovali vlastné životy preto, aby zabezpečili nám bezpečnosť na Slovensku. Tí ľudia sa ničím nespreneverili verejnému záujmu, len urobili podľa týchto zločincov, čo teraz vládnu, jednu zásadnú chybu. Čurillovci a spol. popri rozkladaniu mimoriadne nebezpečných zločineckých skupín sa po minulých voľbách, keď dostali policajti absolútnu slobodu konať, rozhodli, že rozložia tú najnebezpečnejšiu zločineckú skupinu, a zrazu začali vyšetrovať zločiny, ktoré títo vagabundi páchali dvanásť rokov, kedy rozkradli 30 mld. eur, kedy Gašpar priamo, policajný prezident, si vypýtal od Vorobľova, aby vytiahol zo systému informačného, registra osôb informáciu, kde býva istý Ján Kuciak a Martina Kušnírová. Priamo policajný prezident zneužíval svoje postavenie na to, aby vytiahol adresu, kde bývajú alebo kde býva novinár, ktorý odhaľoval ich zločiny, ktorý následne bol zabitý. A tento človek a títo ľudia dnes majú tú hanbu... alebo nemajú (povedané so smiechom), aby tu oni kázali o morálke. Čiže áno, Čurilla sa stal nepohodlný vtedy, keď začal rozkladať tú najnebezpečnejšiu zločineckú skupinu.
P. Hrušovský, podpredseda NR SR: (2001-09-05):
M. Aibeková, poslankyňa: Ďakujem pekne. Chcem poďakovať pánovi poslancovi Brockovi, že má takú starosť, že ako si budeme počínať vo vláde po budúcich voľbách. Tým dal jasne najavo, že vie, že táto vládna koalícia už nepotiahne ďalej tú vládnu káru, ale bude ju musieť prevziať niekto iný. Pán poslanec, vy vystupujete a tvárite sa, ako keby ste neboli vládny poslanec, ako keby ste už neboli členom tejto koalície a neniesli zodpovednosť aj za to vysoké percento nezamestnanosti, ktoré sa vám nedarí riešiť, ani za to, že vláda neodsúhlasila dostatočné finančné prostriedky do Sociálnej poisťovne. Pretože čo ste urobili? Za čo ste aj vy hlasovali, hoci teraz máte pripravený úplne iný návrh. Vy ste hlasovali a podporili ste zvýšenie odvodovej povinnosti pre občanov, ktorí sú zamestnaní alebo teda akýmkoľvek spôsobom sa podieľajú na vytváraní hodnôt, či sú to podnikatelia, alebo spolupracujúce osoby a tak ďalej. Bez mihnutia oka ste zvýšili toto percento. Ale štát si nezvýšil za tri roky, respektíve len veľmi nepatrne si zvýšil svoju odvodovú povinnosť. Ale zato nesiete zodpovednosť aj vy. Vy sa nemôžete teraz tváriť, keď ste vystúpili z SDK a ste členmi samostatného klubu KDH, že ste mimo tejto koalície. To predsa nie je možné. A tiež sa nemôžete tváriť, že sedíte v tomto parlamente iba tri roky, pretože vy ste ako opozičný poslanec vystupovali bez ohľadu na to, aké boli zdroje na dôchodky, vy ste vystupovali s úpravou dôchodkov a s navršovaním úpravy dôchodkov. Hoci jasne pán Kalman dokázal, že za našej vlády reálne rástla hodnota dôchodkov a za vašej vlády klesá reálna hodnota dôchodkov. (Zaznel zvuk časomiery.)
Žitňanská, Jana, poslankyňa NR SR (2012-07-03):
Ďakujem veľmi pekne. Ja by som chcela podporiť pána poslanca Poliačika v tom, čo hovoril. Už menej súhlasím s predkladateľom návrhu, keď hovoril o tom, jak je potrebné strážiť otváranie nových škôl, ale nebudem naňho reagovať, ale chcem reagovať na pána poslanca Poliačika. Naozaj, zmyslom experimentu je overiť niečo nové v praxi, a pokiaľ je to dobré, zaviesť to do tej praxe. Ak by sme neschválili túto novelu zákona, potom si kladiem otázku, načo máme experimenty? Ak experiment dopadne kladne, ak je pozitívne vyhodnotený, tak potom asi by mal byť aplikovaný do praxe a nie zamietnutý. Čiže naozaj potom možno zrušme vôbec experimenty, lebo keď nemajú slúžiť nato, aby, keď sa niečo osvedčí, sme to aj zaviedli do praxe, tak asi sú zbytočné. K samotnej myšlienke šesťročných gymnázií, ja sa prikláňam za ich existenciu. Myslím si, že sú dokonca optimálnejšie ako osemročné gymnáziá, pretože tie deti sa rozhodujú neskôr na základnej škole, kedy nastúpia do šesťročného gymnázia, a taktiež trávia menej času potom v tom jednom kolektíve, nie osem, ale šesť rokov. Ale celkovo si myslím, že zákon by ani ak nemal upravovať rôzne podoby, či štvor-, šesť-, osem-, päťročných gymnázií, ale hovoriť skôr o programoch, ktoré sú ukončené nejakým stupňom vzdelania ISCED. Čiže nie nejaké typy škôl, lebo naozaj môžu byť rozmanité a môžu byť, opakujem, štvor-, päť-, šesť-, sedem-, osemročné, pretože ja som tiež za to, aby školy sa mohli líšiť, ale aby teda mali jednotné ukončenie, aby mali jednotný nejaký stupeň vzdelania ukončený tým ISCED, ako je to teraz. Ďakujem.
Ďuriš Nicholsonová, Lucia, podpredsedníčka NR SR (2018-05-11):
Reakcia na faktickú, pán poslanec Dostál.
J. Čech, poslanec: (2007-02-07):
Teraz pristúpime k hlasovaniu o pozmeňujúcich návrhoch z rozpravy. Ako prvý som v rozprave vystúpil ja. Pán predsedajúci, dajte, prosím, hlasovať o mojich pozmeňujúcich návrhoch spoločne.
P. Hrušovský, predseda NR SR: (2005-03-15):
(Hlasovanie.) 139 prítomných, 137 za návrh, 1 proti, 1 sa zdržal. Návrh sme schválili. Teraz poprosím pána poslanca Ladányiho, aby z poverenia výboru pre obranu a bezpečnosť uviedol hlasovania  k vládnemu návrhu zákona, ktorým sa mení a dopĺňa zákona Národnej rady Slovenskej republiky č. 315/1996 Z. z. o premávke na  pozemných komunikáciách v znení neskorších predpisov a o zmene a doplnení niektorých zákonov , ktorý prerokúvame ako tlač 1046 pod poradovým číslom 5. Nech sa páči. L. Ladányi, poslanec: Ďakujem, pán predseda. A prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Matej, Ondrej, poslanec NR SR (2011-12-08):
Ďakujem pekne za slovo, pán predseda. Poprosím dajte hlasovať o tom, že Národná rada Slovenskej republiky vyslovuje súhlas s ukončením platnosti Dohovoru o zriadení Medzinárodnej únie pre uverejňovanie colných sadzieb.
Kmec, Peter, poslanec NR SR (2021-09-29):
Pán poslanec Pellegrini, ty si vlastne za desať minút odprezentoval súbor opatrení, ktoré by si urobil ty a tvoj minister hospodárstva na rozdiel od ministra Sulíka, ktorý za dvadsať minút svojho vystúpenia nepovedal ani jedno konkrétne opatrenie. Správne si poznamenal, že európske vlády konajú už teraz. Tie opatrenia, ktoré sa zavádzajú, sú už na tento kalendárny rok. My sa tu stále bavíme o tom, čo bude vláda robiť v roku 2022 a vôbec sa nereflektuje brutálne nárasty cien potravín, ktoré sa už preklápajú vzhľadom na rastúce ceny energie už tento rok. Minister Sulík takisto nám vôbec neodprezentoval, čo táto vláda bude robiť v spolupráci s ostatnými krajinami na európskej úrovni, pretože v októbri sa pripravuje summit, ktorý sa práve energetike bude venovať veľkú časť. Iné krajiny už tlačia na to, aby sa tento bod programu do októbrového summitu dostal, napríklad Španielsko, Poľsko, Grécko. A Slovensko mlčí. Takže je tu zjavne vidno, že vláda nie je pripravená konať nie že do konca roka, nie že na budúci rok, ale ani do konca roka. A problém je v tom, že toto vystúpenie, ktoré sme počuli, to je blúznenie o nejakých dotáciách na fotovoltaiku, na uhoľné bane, ale tu ide o to, že je to celoeurópsky problém a to rieši, treba riešiť v spolupráci s ostatnými európskymi krajinami. Ja, ja som zvedavý, keď vláda Richarda Sulíka rozhodne o zrušení dotácií na fotovoltaiku, ako budeme plniť klimatické ciele. Ďakujem pekne.
Kollár, Boris, doterajší predseda NR SR (2023-10-25):
(Zaznievanie gongu.) Vážené poslankyne, vážení poslanci, pokračujeme v rokovaní. Prosím povereného overovateľa, aby Národnej rade oznámil výsledok tajného hlasovania o voľbe predsedu Národnej rady. Nech sa páči, pán poslanec, máte slovo.
Farkašovský, Karol, poslanec NR SR (2019-05-10):
Ďakujem pekne, pán predsedajúci. V rozprave k vrátenému zákonu vystúpilo päť poslancov. Pán predsedajúci, spoločná správa výboru neobsahuje žiadne pripomienky prezidenta, sme preto v treťom čítaní. Otvorte, prosím, rozpravu.
Kmec, Stanislav, poslanec NR SR (2018-10-16):
Ďakujem. Vážené pani poslankyne, vážení páni poslanci Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 1072), podala Národnej rade v súlade s § 79 ods. 1 zákona Národnej rade č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1317 z 11. septembra 2018 pridelila vládny návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská. Ústavnoprávny výbor Národnej rady uznesením č. 440 z 9. októbra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor Národnej rady pre verejnú správu a regionálny rozvoj s uznesením č. 166 z 11. októbra 2018 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom 3 tejto správy vyplývajú pozmeňujúce a doplňujúce návrhy, ktoré nebudem čítať, nakoľko máte spoločnú správu k dispozícii. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 10 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 172 zo 16. októbra 2018. Týmto uznesením ma výbor zároveň poveril, spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem.
Kuffa, Filip, poslanec NR SR (2021-05-11):
Ďakujem za slovo. Pán poslanec Karahuta, pani poslankyňa Vaľová, ja som vôbec nepovedal, že teraz by sme tu mali s bubnom na zajace, že hŕŕ, rýchlo dajme len pozmeňovák zrušiť členstvo a bez nejakého teda konceptu, že čo ďalej. Nie, veď na výbore sme povedali, v lete by mal rezort pripraviť návrh zákona. Povedali sme, nedávajte to teraz, radšej počkajte do leta, do septembra, nech je normálny koncept, nech sa o tom bavíme. Čiže ja nezastávam takisto tuná nejaké teraz zbrklé riešenia, že hŕŕ, lebo, lebo niečo. Pán poslanec Takáč, musím to zopakovať. Ja vôbec nevidím v tom problém, že vlastník, že by mal právo brať si úžitky zo svojich pozemkov. To je práve ten rozdiel medzi nami a možnože medzi stranou SMER. Ja sa nikdy neprikloním k takýmto komunistickým praktikám, kde sa v podstate bude potláčať vlastnícke právo. Ja dobre poznám problematiku rozdrobenosti pozemkov, to mi nemusíte o tom hovoriť. Na Slovensku máme parcely, kde možnože niekoľko len centimetrov štvorcových má ten vlastník. Ale to neznamená, že ja sa tu teraz budem naňho pozerať, no ty tu máš dva metre štvorcové, ty tu máš desať metrov štvorcových, ty tu nemáš právo vstúpiť a ty tu máš. Tak na základe čoho? A, pán predseda, ešte ďakujem, že ste vrátili to slovo teda kolegovi Kuffovi. Vďaka.
Hrnčiar, Andrej, podpredseda NR SR (2020-02-21):
Pani poslankyňa Smolíková.
J. Burian, poslanec: (2007-05-10):
Za gestorský výbor navrhujem výbor pre financie, rozpočet a menu. Zároveň odporúčam, aby výbory tento návrh prerokovali do 18. júna 2007 a gestorský výbor do 19. júna 2007. Pán predseda, dajte hlasovať o tomto návrhu.
Laurenčík, Milan, podpredseda NR SR (2021-06-25):
To bol posledný príspevok vo všeobecnej rozprave. Vyhlasujem všeobecnú rozpravu za skončenú. Pýtam sa, či chce zaujať k rozprave stanovisko navrhovateľ. Nechce. Pán spravodajca, chce sa vyjadriť k rozprave? Ani on, preto prerušujem rokovanie o tomto bode programu. Vážené (reakcia z pléna), hlasovanie bude v utorok o sedemnástej. Vážení už iba kolegovia, ďalším bodom programu je prvé čítanie o návrhu poslancov Milana Mazureka, Eduarda Kočiša na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona má tlač 586. Návrh na jeho pridelenie na prerokovanie výborom je v rozhodnutí č. 599. Dávam teraz slovo poslancovi Milanovi Mazurekovi, aby nám návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Milana Mazureka, Eduarda Kočiša na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 586.)
Danko, Andrej, predseda NR SR (2016-06-14):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, predsedovi tohto výboru, poslancovi Ľubomírovi Petrákovi. Nech sa páči, pán poslanec.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 144, za 64, proti 64, zdržalo sa 14, nehlasovali 2. Konštatujem, že tento návrh nebol schválený.
Glváč, Martin, podpredseda NR SR (2017-10-10):
Ďakujem. Vyhlasujem všeobecnú rozpravu za skončenú. Pani poslankyňa, máte faktickú zapnutú. Chce k rozprave zaujať stanovisko navrhovateľ? Nech sa páči, pán minister.
Hatráková, Katarína, poslankyňa NR SR (2023-03-30):
Pán predsedajúci, dajte, prosím, hlasovať o bode 4 z informácie, ktorý pán poslanec Kremský vyňal na osobitné hlasovanie. Upozorňujem, že v rozprave bol podaný pozmeňujúci návrh, ktorý rieši problematiku komplexnejšie.
Blanár, Juraj, poslanec NR SR (2020-09-17):
Akokoľvek sa budete, pán Dostál, snažiť to prekrúcať, nie je to pravda, pretože ja spochybňujem dôveryhodnosť pána ministra ako takého. Zámerne som použil pomenovanie ministerstvo národnej obrany práve preto, lebo ja viem historicky pomenovanie, ale práve preto, aby sme si uvedomili, že ide o vážny post, čiže neprekrútite, môj postoj je úplne jasný. Ale vy máte dnes zodpovednosť, tak ako sme ju mali my a my sme ju prejavili. A my sme nenapádali hneď, ako to urobil pán minister, bezdôvodne. Mohol byť úplne nad vecou. Je minister národnej obrany, tak má počkať a povedať: „Viete, to je vážna vec, aby som sa ja nechal takýmto spôsobom uniesť.“ To sa nerobí. Pán Krúpa, viete, keď vám dôjdu argumenty, tak začnete hovoriť o kradnutí, o všetkých týchto veciach, ktoré máte napísané v manuáli, ale že použijete ešte opaľovanie na terase, tak to je novinka. Že vy ma sledujete, že sa ja nebodaj opaľujem, čo teda ani ja sám neviem, až mám podozrenie a musím dávať pozor, že kde sa všade pohybujete, kde ma sledujete. Ja že sa opaľujem na terase? Tak to je, to je argument, páni, dámy a páni, šéfa, šéfa výboru pre obranu a bezpečnosť. Tak to je... Pán Pročko, k vám len jednu vec. Ja nechcem vôbec nikdy útočiť na osobné, na osobné, á, osobné útoky robiť, pretože si myslím, že by to mali byť argumenty vecné. Ale ak vy ste teda osobne útočili, tak ja vám odpoviem jedným spôsobom. Ak ste hovorili, že ja som herec, no tak asi to súdite podľa toho hesla, že podľa seba súdim teba. (Reakcia z pléna.) Čiže z tohto pohľadu asi to tak vyzerá. Ja vám chcem len povedať jednu vec, že náš postoj bol jasný. My sme brali zodpovednosť za to, čo sme rozhodli v roku 2018, ale očakávali sme od ministra, že príde a niečím vyhodnotí, ako to bude a nieže tu bu... (Prerušenie vystúpenia časomerom.)
Kozelová, Monika, poslankyňa NR SR (2022-11-09):
Pán minister, moja jediná otázka je, či sa to bude týkať aj, aj cestovného ruchu dajme tomu, poprípade firiem, ktoré majú welnesy a podobné veci a dajme tomu aj športovísk, ktoré sú určené na komerčné účely.
Jurinová, Erika, podpredsedníčka NR SR (2013-05-23):
Ďakujem pekne, pán poslanec. Žiadne faktické poznámky na vaše vystúpenie neregistrujem. Poprosím teda prihláseného rečníka pána poslanca Brocku, ktorý vystúpi za klub KDH. Nech sa páči.
Budaj, Ján, poslanec NR SR (2017-02-07):
Ďakujem, pani predsedajúca. No, ak ste, pán Bublavý, pripravený, ja sa na vás obrátim v tejto sfére, s tými nákupmi, teda. Ale vy sám vlastne argumentujete, pán Bublavý, jak sa vlastne podfukuje s tými gastrolístkami, lebo primárne ste argumentovali, že podporuje gastropriemysel, tie reštaurácie. No, vážený, keď vy za lístky si chodíte kupovať mäsko a varíte si v sobotu, nedeľu, tak vlastne gastropriemysel ide dolu vodou. Vy ste kazisvet celého úmyslu. Vy si to nosíte domov a varíte si pekné zdravé rezníky, a nie aby ste si dali na tom prepečenom tuku v tých reštauráciách to menu. Takto unikajú peniaze z nášho podnikania podobnými poslancami. (Výkrik v sále, prerušenie vystúpenia predsedajúcou.)
Hlina, Alojz, poslanec NR SR (2014-11-09):
Ďakujem veľmi pekne. Ja som zvedavý, ako sa to bude vyvíjať, lebo naozaj aj Tóra, aj Biblia sa dá študovať roky. A otázka stojí, či aj kolegovia po vás znova s tým začnú od Adama, hej, lebo to bol Genezis na 95 % proste, viete, pán kolega, ak vám nezáleží na Ferovi, ja som tu spomenul Fera z Oravskej Lesnej, ale aj Janovi z Hriňovej aj z Dunajskej Lužnej, neviem hocikom z hocikadiaľ. Proste chcú hovoriť. Alebo aj preto to tu je, že ste to prekonali. Prešli ste určitý Rubikon, prešli ste za určitú hranicu. Proste je to moc. Máte pocit, že ste to vybavili. Viete, to je to vaše hrdinstvo, to je to smerácke hrdinstvo, že tu očiernite dievčatá, panie, slečny, pričom ani neviete, ktorá z nich to vlastne povedala. To je to hrdinstvo od vášho predsedu, ktorý obetuje ženy, ktoré vám držia chrbát. Chúďatá ženy vám držia chrbát a vy ich odstrelíte ako prvé. To je to vaše hrdinstvo, pán kolega. Viete, o hrdinoch sa točia filmy. Prosím vás, dalo by sa na Slovensku natočiť Statočné srdce? Prosím vás, s kým to bolo? Rozumiete tomu. To je presne to. To je tá naša predstava o tom. Toto je vaše hrdinstvo, že do prvej línie obetu ste hodili, ako psom ste hodili tie dve chúďatá? To je to vaše hrdinstvo? A teraz tu hovoríte, ako ste to vyriešili? A koho prikrývate? Spomínali ste november 1989. Pán kolega, čo je to, koho prerástol mozog slaninou, keď niekto napchá oslavy 17. novembra na predražený štadión Širokého, do budovy, ktorá je stavebne prepojená s budovou hotela, ktorý tam, mimochodom, vyrástol? A viete, kto tam v kancelárskej časti sedí? Je to firma Medical Group, tá firma, ktorá je spojená s cétečkom. A vy ste tam chceli nahnať detiská, aby vám tam pili pivo v tých Širokého bufetoch a ešte sa tam chceli z VIP lóže producírovať tak, ako oslavujete 17. november. No nikto vám to neuveril. To je už prerastené... (Prerušenie vystúpenia časomerom.)
Kollár, Boris, predseda NR SR (2022-11-08):
S ďalšou faktickou pán poslanec Pellegrini.
Galko, Ľubomír, poslanec NR SR (2016-11-22):
Ďakujem pekne. Martin, ja som rád, že si to povedal, že si to pripomenul, že sa tu v podstate každý rok len nejakým spôsobom doslova šaškuje a doslova sa predvádza, ľudia sa predvádzajú o tom, kto skorej navrhne zmrazenie poslaneckých platov. Chcel by som ťa doplniť o stanovisko poslancov za stranu Sloboda a Solidarita. My sme proti tomu, aby poslanecké platy boli zmrazované, pretože zastávame ten názor, že pokiaľ chceme dostať do Národnej rady odborníkov a chceme sem dostať schopných poslancov, tak jednoducho týchto ľudí treba zaplatiť. V opačnom prípade to bude tak, že namiesto schopných poslancov budú do Národnej rady kandidovať poslanci schopní všetkého. Tak je to momentálne dnes nastavené. Je nás viacej v tomto parlamente, čo sme zarábali výrazne vyššie v súkromnom sektore, keď sme prichádzali do Národnej rady Slovenskej republiky. A zmrazovanie platov malo opodstatnenie v roku 2008, keď bola kríza a keď to bol určitý prejav solidarity. To znamená, ja si myslím, že by sme mali dať hlavy dohromady a mali by sme o tomto rozprávať vyslovene otvorene a nie populisticky. To, čo sa tu robí každý rok, nie je dobré. Ďakujem pekne.
Figeľ, Ján, podpredseda NR SR (2014-10-14):
Prerušujem rokovanie o tomto bode programu. Dámy a páni, teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony . Tento návrh zákona má tlač 1211 a návrh na jeho pridelenie a prerokovanie vo výboroch je v rozhodnutí takisto č. 1211. Teraz žiadam pána ministra životného prostredia Petra Žigu, aby vládny návrh zákona uviedol.